ZAPISNIK 

47. sjednice Vijeća Mjesnog odbora Trnovčica,

održane 07. travnja 2025. u prostorijama mjesne samouprave Trnovčica, Trnovčica 2a

s početkom u 18,00 sati

NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 47. sjednicu Vijeća Mjesnog odbora Trnovčica.

Bez rasprave, jednoglasno (7 „za“)  Vijeće prihvaća tekst Zapisnika 46. sjednice, održane 10. ožujka 2025., bez izmjena.

Predsjednik daje na glasovanje dnevni red koji je upućen uz poziv za 47. sjednicu Vijeća Mjesnog odbora Trnovčica, uz napomenu kako je dnevni red proširen s naknadno dodanom točkom, nakon čega je predloženi dnevni red, jednoglasno prihvaćen (7 „za“) i glasi:

DNEVNI RED

1.  Zahtjev za zakup k.č.br.2680 k.o. Dubrava – davanje mišljenja;

2. Prijedlog za promjenu regulacije prometa na području Mjesnog odbora Poljanice u zoni ulica Božjakovinska, Krotovica i Papićeva ulica – davanje mišljenja;
3. Pitanja, prijedlozi i odgovori.
Ad 1.
Zahtjev za zakup k.č.br.2680 k.o. Dubrava
Predsjednik uvodno informira članove Vijeća s predmetom ove točke dnevnog reda i zajedno sa svim vijećnicama i vijećnicima konstatira da Vijeće Mjesnog odbora Trnovčica u ovom trenutku nema planova vezanih uz k.č.br.2680 k.o. Dubrava.

U raspravi sudjeluju svi nazočni članovi Vijeća.

Vijeće jednoglasno  (7 „za“) donosi

ZAKLJUČAK

1. Razmotren je zahtjev gosp. Tomislava Žižaka za zakupom neizgrađenog građevinskog zemljišta oznake k.č.br.2680/291 k.o. Dubrava, za namjenu: parkiralištu namjenu 113 m2 i uređenje zelenih površina 25 m2.

2. Daje se pozitivno mišljenje, budući Vijeće Mjesnog odbora Trnovčica u ovom trenutku nema planova vezanih uz gore navedenu česticu.
Ad 2. Prijedlog za promjenu regulacije prometa na području Mjesnog odbora Poljanice u zoni ulica Božjakovinska, Krotovica i Papićeva ulica
Vijeće Mjesnog odbora Poljanice, zamolilo je mišljenje Vijeća Mjesnog odbora Trnovčica o sljedećem prijedlogu Zaključka Vijeća Mjesnog odbora Poljanice, koji glasi:

„I/ Predlaže se uspostave nove regulacije prometa ulicom Krotovica, na način da ulica Krotovica bude jednosmjerna ulica od Božjakovinske ulice do ulice Klin – smjer istok –zapad.
II/ Predlaže se da Papićeva ulica po novom prijedlogu bude jednosmjerna u smjeru od uliceTrnovčica smjer zapad – istok, ali da bude ulica koja nema izlaz prema Božjakovinskoj ulici (slijepa cesta).

II/ Isto se predlaže radi poboljšanja stanja sigurnosti u obje ulice uključujući sve prilazne ulice koje se sve nalaze u zoni Osnovne škole A.B. Šimića.

III/ Vezano uz navedeno, predlaže se obaviti komisijski očevid na navedenoj lokaciji od strane djelatnika nadležnih službi kako bi se razmotrilo prijedlog i iznašlo optimalno rješenje

za povećanje sigurnosti i kvalitete prometa na navedenoj lokaciji.“.

U raspravi sudjeluju svi nazočni članovi Vijeća Mjesnog odbora Trnovčica.
Vijeće Mjesnog odbora Trnovčica jednoglasno iznosi mišljenje da navedeni prijedlog Zaključka Mjesnog odbora Poljanice u ovom trenutku nije moguće ocijeniti prihvatljivim. Dakle, prijedlog da ulica Krotovica bude jednosmjerna ulica od Božjakovinske ulice do ulice Klin  i to u smjeru istok – zapad, ne ocjenjuje se prihvatljivim obzirom da bi vozila iz smjera ulice Trnovčica i Klin trebale prolaziti, na putu prema Poljanicama ili prema Osnovnoj školi Antuna Branka Šimića, nekim okolnim zasada nejasnim prometnim koridorima čime bi se znatno otežalo i produžilo prometovanje vozilima iz ulice Trnovčica i Klin prema navedenoj osnovnoj školi odnosno prema naselju Poljanice. Stoga navedeni prijedlog Zaključka, Vijeće Mjesnog odbora Trnovčica u ovom trenutku drži neprihvatljivim, pritom predlažući da se u ovom trenutku zadrži važeća prometna regulacija u zoni prethodno navedenih ulica, dok se ne osiguraju, odnosno izgrade dodatni prometni pravci čija bi izgradnja omogućila da se Papićeva ulica zatvori za promet iz pravca ulica Božjakovinska i Krotovica i da se na drugi način regulira promet ulicom Krotovica s ciljem povećanja sigurnosti svih sudionika u prometu.
Ad 3. Pitanja, prijedlozi i obavijesti
Nakon prethodnih točaka dnevnog reda nije bilo dodatnih pitanja, prijedloga i obavijesti te je stoga predsjednik Vijeća još jedanput zahvalio svim članicama i članovima Vijeća na iznimno dobroj suradnji i doprinosu u radu Vijeća u proteklom mandatu Vijeća Mjesnog odbora Trnovčica, pozdravio sve nazočne i zaključio sjednicu.

Završeno u 18,30 sati.

KLASA: 024-08/25-003/780
URBROJ: 251-13-11-6/009-25-2
Zagreb, 07. travnja 2025.

Zapisničar: Matej Crnković

Zapisnik stručno i tehnički obradila: Sandra Šukunda

  Ivan Matić
Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Vijeća Mjesnog odbora Trnovčica, te stoga Vijeće nije prihvatilo Zapisnik 47. sjednice.

